Jens Hedegaard som er formand for Teknisk Udvalg i Frederikshavn Kommune vil nu kontakte Vejdirektoratet for få hjælp til at gøre strækningen mere sikker. Det skriver Nordjyske Stiftidende tirsdag. - Problemet er helt generelt, at der bliver kørt alt, alt for stærkt. Folk kommer fra motorvejen, hvor de må køre 130 km/t, og mange af dem får først flyttet foden fra speederen, når de er nået ind midt i byen, siger han. Siden 1998 er ni blevet dræbt og 20 alvorligt kvæstet på netop denne strækning.

Opsummering:
Frederikshavn Kommune tager nu kontakt til Vejdirektoratet for at undgå dødsulykker på strækningen mellem Vangen og ind til Frederikshavn.